S-785/2013

Mál þetta, sem dómtekið var 11. október sl., er höfðað af lögreglustjóranum á höfuðborgarsvæðinu á hendur S-kk-þgf G-kk-þgf H-kk-þgf, kt. 000000-0000, Stóragerði 22, Reykjavík fyrir eftirfarandi brot:

Með ákæru dagsettri 10. september 2013, fyrir fjárdrátt, með því að hafa á tímabilinu 31. ágúst 2009 til 29. september 2011, dregið sér og slegið eign sinni á gírkassa og vél, ásamt öðru því sem henni tengist, svo og jafnvægisstangarenda að aftan, rúðuþurrkumótor, aftursæti, mótök fyrir bílbelti að framan, miðjustokk í mælaborð, takka til að opna skott og bensínlúgu, hægra og vinstra frambretti, framstuðara, hægra og vinstra framljós, hægri og vinstri afturljós og vindskeið á skottlok sem allt kom úr bifreiðinni UO-512, sem var í eigu Avant hf. en ákærði hafði umráð yfir samkvæmt kaupleigusamningi, með því að rífa hlutina úr bifreiðinni og selja eða ráðstafa á annan hátt úr henni með þeim afleiðingum að bifreiðin var metin á 75.000 kr. þegar eigandi hennar fékk umráð yfir henni aftur sem svo leiddi til þess að tjón hans var metið á um 2.000.000 kr.

Með ákæru dagsettri 17. september 2013, fyrir umferðarlagabrot í Reykjavík með því að hafa miðvikudaginn 13. mars 2013 ekið bifreiðinni OX-157 (STEVEN) sviptur ökurétti um Bústaðaveg, á vegarkafla rétt við Veðurstofu Íslands, uns lögregla stöðvaði aksturinn.

Er talið að brot samkv. ákæru dagsettri 10. september sl. varði við 1. mgr. 247. gr. almennra hegningarlaga nr. 19/1940 og að brot samkvæmt ákæru dagsettri 17. september sl. varði við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði S-kk-nf G-kk-nf er fæddur í júlí 1988. Ákærði hefur tvisvar sinnum gert sátt við lögreglustjórann á höfuðborgarsvæðinu fyrir þjófnað og brot á umferðarlögum og einu sinni verið dæmdur fyrir brot gegn valdstjórninni.

Brot ákærða samkvæmt ákæru 10. september 2013 er framið fyrir uppsögu refsidóms yfir ákærða 15. nóvember 2012. Er brotið hegningarauki og verður refsing tiltekin með hliðsjón af 78. gr. laga nr. 19/1940, sbr. 77. gr. Brot samkvæmt ákæru 17. september 2013 eru ítrekun. Með hliðsjón af þessu er refsing ákærða ákveðin fangelsi í 3 mánuði. Verður refsingin skilorðsbundin með þeim hætti er í dómsorði greinir. Engan sakarkostnað hefur leitt af þessu máli.

Ákærði greiði 97.890 krónur í málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns.

D ó m s o r ð :

Ákærði, S-kk-nf G-kk-nf H-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 97.890 krónur í málsvarnarþóknun skipaðs verjanda síns, G-kk-ef S-x-x R-kk-ef héraðsdómslögmanns.

S-kk-nf S-kk-nf.